
Αρ 

ΑΠΟΦΑΣΕΙΣ 

Αριθμ.ΔΕΦΚΦΑ 1026 034 ΕΞ 2018 

Καθορισμός των οργάνων και της διαδικασίας 
βεβαίωσης και είσπραξης του Ε.Φ.Κ. που αναλο¬ 
γεί στα προϊόντα των παραγράφων 4,5 και 6 του 
άρθρου 73, του ν. 2960/2001, που πρόκειται να 
χρησιμοποιηθούν ή διατίθενται προς πώληση ή 
χρησιμοποιούνται ως καύσιμα θέρμανσης ή κι¬ 
νητήρων. 

Ο ΔΙΟΙΚΗΤΗΣ ΤΗΣ 

ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις των άρθρων 56, 73, 74, 109,112,113, 
114,115,116,118,119 και 119Α του ν. 2960/2001 «Εθνι¬ 
κός Τελωνειακός Κώδικας» (ΦΕΚ 265/Α'), όπως ισχύει. 

2. Την εξουσιοδοτική διάταξη της παραγράφου 7, του 
άρθρου 73, του ν. 2960/2001 για την έκδοση της παρού¬ 
σας απόφασης. 

3. Τις διατάξεις του Κεφαλαίου Α' του ν. 4389/2016 
(ΦΕΚ Α794) «Σύσταση Ανεξάρτητης Αρχής Δημοσίων 
Εσόδων» και ειδικότερα του άρθρου 7, της παρ.1 του 
άρθρου 14 και του άρθρου 41 αυτού. 

4. Τις διατάξεις του ν. 4308/2014 «Ελληνικά Λογιστι¬ 
κά Πρότυπα, συναφείς ρυθμίσεις και άλλες διατάξεις» 
(ΦΕΚ Α7251), όπως ισχύει. 

5. Τις διατάξεις του ν. 2859/2000 «Κύρωση Κώδικα 
ΦΠΑ» (ΦΕΚ Α7248), όπως ισχύει. 

6. Τις διατάξεις της με αριθμό ΔΕΦΚΦ 1116601 
ΕΞ2017/31-7-2017 Α.Υ.Ο. (ΦΕΚ Β72744) «Καθορισμός 
όρων και προϋποθέσεων άδειας εγκεκριμένου αποθη- 
κευτή προϊόντων υποκείμενων σε Ειδικό Φόρο Κατα¬ 
νάλωσης». 

7. Τις διατάξεις της με αριθμό και ΔΕΦΚΦ 1116596 
ΕΞ2017/2-8-2017 (ΦΕΚ Β72745) απόφασης Διοικητή 
ΑΑΔΕ «Καθορισμός όρων και προϋποθέσεων για τη χο¬ 
ρήγηση άδειας φορολογικής αποθήκης, την παρακολού¬ 
θηση και λειτουργία αυτής». 

8. Τις διατάξεις της με αριθμό Δ.424/277/19-3-1993 
Α.Υ.Ο. (ΦΕΚ Β7242) «Προϋποθέσεις χαρακτηρισμού προ¬ 
σώπου ως εγγεγραμμένου επιτηδευματία», όπως ισχύει. 

9. Τις διατάξεις της με αριθμό ΔΕΦΚ 5017374 ΕΞ 
2010/20-4-2010 Δ.Υ.Ο « Διαδικασίες για την παραλαβή 


προϊόντων Ε.Φ.Κ. από περιστασιακά εγγεγραμμένο πα¬ 
ραλήπτη». 

10. Τις διατάξειςτης αριθμ. Φ.254/167/22-03-2001 ΑΥΟ 
(ΦΕΚ Β7356) με τίτλο «Καθιέρωση εντύπου με την ονο¬ 
μασία Δήλωση Ειδικού Φόρου Κατανάλωσης και λοιπών 
φορολογιών». 

11. Την αριθμ. ΔΕΦΚ 5041345 ΕΞ 2013/28-11-2013 
ΕΔΥΟ (ΑΔΑ: ΒΛ1ΔΗ-ΗΔΟ) «Οδηγίες για τη λειτουργία 
του υποσυστήματος ΕΙΔΙΚΩΝ ΦΟΡΩΝ ΚΑΤΑΝΑΛΩΣΗΣ 
στο Ιϋδηεΐ.». 

12. Τις διατάξεις της αριθμ. Δ.ΟΡΓ.Α 1036960 
ΕΞ2017/10-03-2017 (ΦΕΚ Β7968 και Β71238) απόφασης 
του Διοικητή της ΑΑΔΕ «Οργανισμός της Ανεξάρτητης 
Αρχής Δημοσίων Εσόδων (Α.Α.Δ.Ε.)», όπως συμπληρώ¬ 
θηκε, τροποποιήθηκε και ισχύει. 

13. Την αριθμ. Δ6Α 1015213 ΕΞ 2013/28-1-2013 
(ΦΕΚ Β7130 και Β7372) απόφαση του Υπουργού και του 
Υφυπουργού Οικονομικών «Μεταβίβαση αρμοδιοτήτων 
στο Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών», όπως συ¬ 
μπληρώθηκε τροποποιήθηκε, και ισχύει, σε συνδυασμό 
με τις διατάξεις της υποπαραγράφου α', της παρ.3 του 
άρθρου 41 του ν. 4389/2016. 

14. Την αριθμ. 1 της20.01.2016(Υ.Ο.Δ.Δ.18)πράξητου 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δια¬ 
τάξεις του πρώτου εδαφίου της παραγράφου 10 του άρ¬ 
θρου 41 του ν. 4389/2016 και την αριθμ. 39/3/30.11.2017 
(Υ.Ο.Δ.Δ. 689) απόφαση του Συμβουλίου Διοίκησης της 
Α.Α.Δ.Ε. «Ανανέωση της θητείας του Διοικητή της Ανε¬ 
ξάρτητης Αρχής Δημοσίων Εσόδων». 

15. Την ανάγκη καθορισμού των όρων και διατυπώσε¬ 
ων για τη διαδικασία βεβαίωσης και είσπραξης του Ε.Φ.Κ. 
που αναλογεί στα προϊόντα των παραγράφων 4,5 και 6 
του άρθρου 73, του ν. 2960/2001, όπως ισχύει, καθώς 
και για τον έλεγχο και την παρακολούθηση της νόμιμης 
χρησιμοποίησης αυτών, που παράγονται ή εισάγονται 
ή παραλαμβάνονται και διατίθενται προς πώληση ή 
χρησιμοποιούνται ως καύσιμα κινητήρων ή θέρμανσης. 

16. Το γεγονός ότι, από τις διατάξεις της παρούσας 
απόφασης, δεν προκαλείται δαπάνη σε βάρος του Προϋ¬ 
πολογισμού της Ανεξάρτητης Αρχής Δημοσίων Εσόδων 
(Α.Α.Δ.Ε.), αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'572/21.02.2018 


Καθορίζουμε τα όργανα και τη διαδικασία για τη βε¬ 
βαίωση και είσπραξη του Ε.Φ.Κ. που αναλογεί στα προ¬ 
ϊόντα των παραγράφων 4, 5 και 6 του άρθρου 73, του 
ν. 2960/2001 καθώς και για τον έλεγχο και την παρα¬ 
κολούθηση των εν λόγω προϊόντων, που παράγονται 
ή εισάγονται ή παραλαμβάνονται και διατίθενται προς 
πώληση ή χρησιμοποιούνται (ίδιοκαταναλώνονται) ως 
καύσιμα κινητήρων ή θέρμανσης. 

Άρθρο 1 

Σκοπός-Πεδίο εφαρμογής-Αρμόδια Αρχή 

1. Σκοπός της παρούσας απόφασης είναι ο καθορισμός 
της βεβαίωσης και είσπραξης του Ε.Φ.Κ., που αναλογεί: 

α) στα ενεργειακά προϊόντα του άρθρου 72, του 
ν. 2960/2001 «Εθνικός Τελωνειακός Κώδικας», όπως 
ισχύει, εκτός των προϊόντων για τα οποία έχει οριστεί 
συντελεστής ΕΦΚ στο άρθρο 73 του ίδιου νόμου, όταν 
πρόκειται να χρησιμοποιηθούν, να διατεθούν προς 
πώληση ή χρησιμοποιούνται ως καύσιμα κινητήρων ή 
θέρμανσης, 

β) σε κάθε προϊόν, το οποίο δεν περιλαμβάνεται στον 
κατάλογο των ενεργειακών προϊόντων του άρθρου 72 
και πρόκειται να χρησιμοποιηθεί ή διατίθεται προς πώ¬ 
ληση ή χρησιμοποιείται ως καύσιμο κινητήρων ή ως 
πρόσθετο ή αυξητικό του τελικού όγκου του καυσίμου 
κινητήρων, 

γ) σε κάθε υδρογονάνθρακα, εκτός της τύρφης, ο οποί¬ 
ος δεν περιλαμβάνεται στον κατάλογο των ενεργειακών 
προϊόντων του άρθρου 72, του ν. 2960/2001, όπως ισχύ¬ 
ει, που πρόκειται να χρησιμοποιηθεί ή διατίθεται προς 
πώληση ή χρησιμοποιείται για θέρμανση. 

2. Αρμόδια αρχή για τη βεβαίωση και είσπραξη του 
Ε.Φ.Κ. και των λοιπών επιβαρύνσεων, για τη διαδικασία 
προσδιορισμού του ισοδυνάμου καυσίμου καθώς και για 
την παρακολούθηση και τον έλεγχο των προϊόντων της 
παραγράφου 1 του παρόντος άρθρου, είναι η Τελωνεια- 
κή Αρχή στη χωρική δικαιοδοσία της οποίας βρίσκεται 
η εγκατάσταση του επιτηδευματία, (όπου τα εν λόγω 
προϊόντα παράγοντας χρησιμοποιούνται ή από όπου 
διατίθενται), όπως αυτός ορίζεται στην παράγραφο 2, 
του άρθρου 2 της παρούσας. 

Άρθρο 2 

Επιβολή Ε.Φ.Κ. και λοιπών επιβαρύνσεων - 

Ορισμός υπόχρεου 

1. Η βεβαίωση και είσπραξη του Ε.Φ.Κ. που αναλογεί 
στα προϊόντα του άρθρου 1, διενεργείται με την υπο¬ 
βολή από τον επιτηδευματία της παραγράφου 2, του 
παρόντος άρθρου, Συγκεντρωτικής Δήλωσης Ειδικού 
Φόρου Κατανάλωσης, τον επόμενο μήνα από τον μήνα 
εντός του οποίου πραγματοποιήθηκε η πώληση ή η ιδιο- 
κατανάλωση των προϊόντων αυτών και το αργότερο 
μέχρι την εικοστή (20η) ημέρα του μήνα αυτού, στην 
αρμόδια Τελωνειακή Αρχή του άρθρου 1. 

Η κατά τα ανωτέρω συγκεντρωτική Δήλωση Ε.Φ.Κ., 
που υποβάλλεται από τον επιτηδευματία της παραγρά¬ 
φου 2, του παρόντος άρθρου, συνοδεύεται από συγκε¬ 
ντρωτική κατάσταση επί της οποίας προσδιορίζονται 
οι ποσότητες που ιδιοκαταναλώθηκαν ή διατέθηκαν 


προς πώληση, η χρονική περίοδος στην οποία αφορά 
η ιδιοκατανάλωση ή η πώληση, η μονάδα μέτρησης σε 
χιλιόλιτρα και τόνους, ανά προϊόν και συντελεστή Ε.Φ.Κ. 

Ο Ε.Φ.Κ. υπολογίζεται με βάση το συντελεστή Ε.Φ.Κ. 
του ισοδυνάμου καυσίμου, όπως αυτός προσδιορίζεται, 
σύμφωνα με το άρθρο 4, της παρούσας απόφασης. Κατά 
την ίδια χρονική στιγμή βεβαιώνονται και εισπράττονται 
ο Φ.Π.Α. και οι λοιπές επιβαρύνσεις, σύμφωνα με τα ορι¬ 
ζόμενα στο άρθρο 109 του ν.2960/2001, όπως ισχύει. 

2. Υπόχρεος για την υποβολή της Δήλωσης Ε.Φ.Κ., είναι 
κατά περίπτωση: 

α) ο επιτηδευματίας που παράγει τα προϊόντα του 
άρθρου 1 και τα οποία χρησιμοποιεί (ιδιοκαταναλώνει) 
ή διαθέτει προς πώληση ως καύσιμα κινητήρων ή θέρ¬ 
μανσης, 

β) ο επιτηδευματίας που παραλαμβάνει από άλλο κρά- 
τος-μέλος της Ε.Ε. ή εισάγει από τρίτη χώρα, τα προϊόντα 
του άρθρου 1, και τα οποία χρησιμοποιεί (ιδιοκατανα- 
λώνει) ή διαθέτει προς πώληση ως καύσιμα κινητήρων 
ή θέρμανσης, 

γ) ο επιτηδευματίας που απέκτησε τα προϊόντα του 
άρθρου 1, για χρήση άλλη από αυτή των καυσίμων κι¬ 
νητήρων ή θέρμανσης, και τα οποία χρησιμοποιεί (ιδιο- 
καταναλώνει) ή διαθέτει προς πώληση ως καύσιμα κινη¬ 
τήρων ή θέρμανσης. 

Άρθρο 3 

Υποχρεώσεις Επιτηδευματιών 

1. Ο επιτηδευματίας του άρθρου 2, οφείλει να τηρεί 
βιβλίο αποθήκης θεωρημένο από την αρμόδια Τελω- 
νειακή Αρχή του άρθρου 1, σύμφωνα με το υπόδειγμα 
του παραρτήματος III της παρούσας, στο οποίο καταχω- 
ρούνται αναλυτικά τα παραστατικά/έγγραφα εισροής 
και εκροής των προϊόντων του άρθρου 1, καθώς και τα 
αναγραφόμενα επ’ αυτών στοιχεία. Στην περίπτωση που 
ο ως άνω επιτηδευματίας χρησιμοποιεί ή διαθέτει προς 
πώληση περισσότερα από ένα προϊόντα του άρθρου 1, 
τότε τηρεί το εν λόγω βιβλίο ξεχωριστά για κάθε προϊόν 
(κωδικός Σ.Ο.). Το εν λόγω βιβλίο μπορεί να τηρείται σε 
μορφή θεωρημένων σελίδων, από την ανωτέρω Αρχή. 

2. Στο τμήμα των εισροών του ως άνω βιβλίου, κατα- 
χωρούνται, σε ξεχωριστές στήλες, το σύνολο των πα- 
ραγόμενων, παρεληφθεισών, εισαγόμενων από τρίτη 
χώρα ποσοτήτων, ανεξάρτητα από το αν πρόκειται να 
χρησιμοποιηθούν ως καύσιμα κινητήρων ή θέρμανσης 
ή για λοιπές χρήσεις, σε μετρικούς τόνους και σε χιλιό¬ 
λιτρα με αναγωγή στους 15° €, καθώς και ο αριθμός και 
η ημερομηνία των Δελτίων Παραγωγής, των παραστα¬ 
τικών πώλησης, των Διασαφήσεων εισαγωγής και των 
ηλεκτρονικών διοικητικών εγγράφων (θ-ΔΕ) παραλαβής, 
κατά περίπτωση. 

3. Στο τμήμα των εκροών του ως άνω βιβλίου, καταχω- 
ρούνται, σε ξεχωριστές στήλες, το σύνολο των χρησιμο¬ 
ποιούμενων (ιδιοκατανάλωση), αποστελλόμενων προς 
άλλο Κράτος-Μέλος, εξαγόμενων προς τρίτη χώρα, πω- 
ληθεισών στο εσωτερικό, ποσοτήτων, διακριτά ως προς 
τη χρήση τους ως καύσιμα κινητήρων ή θέρμανσης ή για 
λοιπές χρήσεις, σε μετρικούς τόνους και σε χιλιόλιτρα με 
αναγωγή στους 15° (I, καθώς και ο αριθμός και η ήμερο- 

μηνία των Δελτίων Χρησιμοποίησης της παραγράφου 5, 
του παρόντος άρθρου, των παραστατικών πώλησης, των 
Διασαφήσεων εξαγωγής και των ηλεκτρονικών διοικη¬ 
τικών εγγράφων (θ-ΔΕ) αποστολής, κατά περίπτωση. 
Σε περίπτωση που τα εν λόγω προϊόντα χρησιμοποιού¬ 
νται ή διατίθενται προς πώληση ως καύσιμα κινητήρων 
ή θέρμανσης, καταχωρούνται και οι σχετικές Δηλώσεις 
Ε.Φ.Κ. (αριθμός ΜΗΝ). 

4. Το εν λόγω βιβλίο μπορεί να υποκατασταθεί και από 
τα επίσημα τηρούμενα Λογιστικά Αρχεία Αποθεμάτων 
της επιχείρησης, που προβλέπονται από τα Ελληνικά 
Λογιστικά Πρότυπα, εφόσον σε αυτά αναγράφονται σε 
ιδιαίτερη μερίδα όλα τα προαναφερθέντα στοιχεία. 

5. Σε περίπτωση ιδιοκατανάλωσης των προϊόντων του 
άρθρου 1, οι επιτηδευματίεςτου άρθρου 2, συμπληρώ¬ 
νουν αυθημερόν το Δελτίο Χρησιμοποίησης, σύμφωνα 
με το Υπόδειγμα του Παραρτήματος IV, με τις ημερήσιες 
ποσότητες των εν λόγω προϊόντων που χρησιμοποιή¬ 
θηκαν. Με βάση τα ημερήσια Δελτία Χρησιμοποίησης 
ενημερώνεται το ειδικό βιβλίο αποθήκης της παραγρά¬ 
φου 1, του παρόντος άρθρου. 

6. Σε περίπτωση διάθεσης προς πώληση των προϊόντων 
του άρθρου 1, οι επιτηδευματίεςτου άρθρου 2, τηρούν 
κατάσταση παραληπτών, θεωρημένη από την αρμόδια 
τελωνειακή αρχή του άρθρου 1, σύμφωνα με το υπό¬ 
δειγμα του Παραρτήματος V, όπου καταχωρούνται ανά 
προϊόν (κωδικός Σ.Ο.) και διακριτάωςπροςτη χρήση του 
ως καύσιμο κινητήρων ή θέρμανσης ή για λοιπές χρήσεις, 
η ημερομηνία και ο αριθμόςτου παραστατικού πώλησης, 
τα στοιχεία του παραλήπτη και η ποσότητα σε μετρικούς 
τόνους και σε χιλιόλιτρα με αναγωγή στους 15° €. 

7. Σε περίπτωση που ο επιτηδευματίας του άρθρου 
2, διαθέτει περισσότερες της μίας εγκατάστασης, το βι¬ 
βλίο αποθήκης και η κατάσταση παραληπτών που προ- 
βλέπονται ανωτέρω, τηρούνται ξεχωριστά για κάθε μία 
εγκατάσταση. 

Άρθρο 4 

Προσδιορισμός του ισοδύναμου καυσίμου 

1. Για κάθε προϊόν του άρθρου 1, της παρούσας από¬ 
φασης, το οποίο πρόκειται να χρησιμοποιηθεί ή να δια¬ 
τεθεί προς πώληση, ως καύσιμο κινητήρων ή ως καύσιμο 
θέρμανσης, προσδιορίζεται το ισοδύναμο καύσιμο, για 
το οποίο έχει οριστεί συντελεστής Ε.Φ.Κ., στο άρθρο 73, 
του ν. 2960/2001, όπως ισχύει, σύμφωνα με την ακόλου¬ 
θη διαδικασία: 

α. Ο επιτηδευματίας του άρθρου 2, υποβάλλει αίτηση, 
σύμφωνα με το υπόδειγμα του Παραρτήματος I της πα¬ 
ρούσας, στην αρμόδια τελωνειακή αρχή του άρθρου 1, 
με συνημμένα τα ακόλουθα δικαιολογητικά: 

αα) Αντίγραφο αστυνομικής ταυτότητας ή άλλου σύμ¬ 
φωνα με τις κείμενες διατάξεις αποδεικτικού στοιχείου 
της ταυτότητας του φυσικού προσώπου ή προκειμένου 
για νομικά πρόσωπα των νόμιμων εκπροσώπων τους. 

ββ) Βεβαίωση της αρμόδιας Δ.Ο.Υ. για την έναρξη 
επιχειρηματικής δραστηριότητας ή εκτύπωση προσω- 
ποποιημένης πληροφόρησης του ϊβχιβπθϊ όπου περι¬ 
λαμβάνει και τις δραστηριότητες καθώς και τις εγκατα¬ 
στάσεις της επιχείρησης. 


γγ) Προκειμένου περί Α.Ε. το πρακτικό διοικητικού 
συμβουλίου περί εκπροσώπησης της εταιρείας και το 
ΦΕΚ δημοσίευσης αυτού ή το τελευταίο δημοσιευμένο 
εν ισχύ καταστατικό της εταιρείας και ΦΕΚ δημοσίευσης 
αυτού προκειμένου για Α.Ε. και Ε.Π.Ε. ή προκειμένου περί 
Ο.Ε. και Ε.Ε. το καταστατικό σύστασης θεωρημένο από 
το οικείο πρωτοδικείο. 

δδ) Αντιπροσωπευτικό δείγμα του προϊόντος το οποίο 
πρόκειται να χρησιμοποιηθεί ή να διατεθεί προς πώληση 
ως καύσιμο κινητήρων ή θέρμανσης και Έκθεση Χημικής 
Ανάλυσης του προϊόντος στην οποία θα φαίνεται η σύν¬ 
θεση, τα αποστακτικά χαρακτηριστικά, η πυκνότητα, το 
σημείο ανάφλεξης, η περιεκτικότητα σε θείο, το ιξώδες, 
η θερμογόνος δύναμη και οποιεσδήποτε άλλες παράμε¬ 
τροι που μπορεί να απαιτηθούν ώστε να διευκολυνθεί ο 
προσδιορισμός του ισοδυνάμου καυσίμου. 

εε) Υπεύθυνη Δήλωση, του ν. 1599/1986 σύμφωνα με 
το υπόδειγμα του Παραρτήματος II, της παρούσας. 

στστ) Αναλυτική τεχνική έκθεση της επιχείρησης, η 
οποία θα περιλαμβάνει ακριβή περιγραφή της παρα¬ 
γωγικής διαδικασίας καθώς και του μηχανολογικού εξο¬ 
πλισμού στον οποίο θα χρησιμοποιηθούν τα εν λόγω 
προϊόντα ως καύσιμα κινητήρων ή θέρμανσης. 

ζζ) Άδεια εγκατάστασης και άδεια λειτουργίας της 
επιχείρησης εφόσον απαιτούνται από την κείμενη νο¬ 
μοθεσία. 

ηη) Αδεια έγκρισης περιβαλλοντικών όρων της εγκατά¬ 
στασης, εφόσον απαιτείται απάτην κείμενη νομοθεσία. 

Στην περίπτωση που το υπό εξέταση προϊόν διατίθε¬ 
ται προς πώληση και δεν πρόκειται να ιδιοκαταναλωθεί, 
από τον επιτηδευματία του άρθρου 2, τα δικαιολογητικά 
στστ), ζζ) και ηη) αφορούν στην επιχείρηση που πρό¬ 
κειται να το παραλάβει και να το χρησιμοποιήσει, ως 
καύσιμο κινητήρων ή θέρμανσης. 

β.Τα δικαιολογητικά δδ) της περίπτωσης α) της παρ. 1, 
διαβιβάζονται από την αρμόδια τελωνειακή αρχή του άρ¬ 
θρου 1, στην Χημική Υπηρεσία στη χωρική αρμοδιότητα 
της οποίας υπάγεται η εγκατάσταση του επιτηδευματία 
του άρθρου 2, προκειμένου να εκδοθεί Δελτίο Χημικής 
Ανάλυσης (Δ.Χ.Α.), στο οποίο θα αναγράφονται η δασμο¬ 
λογική περιγραφή και τα φυσικοχημικά χαρακτηριστικά 
του προϊόντος. Η ως άνω Χημική Υπηρεσία αποστέλλει 
το εκδοθέν Δ.Χ.Α. στην τελωνειακή αρχή του άρθρου 1. 

γ. Μετά το έλεγχο των δικαιολογητικών αα), ββ), γγ), 
δδ) και εε) της περίπτωσης α) της παρ. 1, από την αρμό¬ 
δια τελωνειακή αρχή του άρθρου 1, συγκροτείται επι¬ 
τροπή για τον προσδιορισμό του ισοδυνάμου καυσίμου, 
η οποία αποτελείται από έναν τελωνειακό υπάλληλο, 
έναν χημικό υπάλληλο της αρμόδιας χημικής υπηρεσίας, 
καθώς και έναν Μηχανολόγο Μηχανικό ή Ηλεκτρολόγο 
Μηχανικό ή Χημικό Μηχανικό της αρμόδιας Διεύθυνσης 
της οικείας Περιφέρειας, στη χωρική αρμοδιότητα της 
οποίας υπάγεται η εγκατάσταση του επιτηδευματία του 
άρθρου 2. 

δ. Σε περίπτωση που το υπό εξέταση προϊόν δεν χρη¬ 
σιμοποιείται από τον επιτηδευματία του άρθρου 2 και 
πρόκειται να διατεθεί προς πώληση, για χρήση ως καύ¬ 
σιμο κινητήρων ή θέρμανσης, η επιτροπή της περίπτω¬ 
σης γ) συγκροτείται στην τελωνειακή αρχή στη χωρική 

αρμοδιότητα της οποίας υπάγεται η εγκατάσταση της 
επιχείρησης στην οποία διατίθεται το προϊόν. Στην πε¬ 
ρίπτωση αυτή, η αρμόδια τελωνειακή αρχή του άρθρου 
1, αποστέλλει αντίγραφο της αίτησης της περίπτωσης α) 
καθώς και αντίγραφα των δικαιολογητικών στστ), ζζ) και 
ηη) καθώς και του ΔΧΑ της περίπτωσης β), της παρού¬ 
σας παραγράφου, στην ως άνω τελωνειακή αρχή για τη 
συγκρότηση επιτροπής. 

ε. Ο προϊστάμενος της αρμόδιας Τελωνειακής αρχής, 
συγκροτεί επιτροπή, κατά τα προβλεπόμενα στις περι¬ 
πτώσεις γ) και δ), με προεδρευοντα τον τελωνειακό υπάλ¬ 
ληλο, η οποία διενεργεί επιθεώρηση των εγκαταστάσεων 
της επιχείρησης που θα χρησιμοποιήσει ως καύσιμο το 
υπό εξέταση προϊόν, προκειμένου να επαληθεύσει τα 
στοιχεία που περιγράφονται στην υποβληθείσα τεχνική 
έκθεση και να ελέγξει τα δικαιολογητικά ζζ) και η η) της 
περίπτωσης α), του παρόντος άρθρου. 

Η επιτροπή δύναται να ζητήσει οποιοδήποτε άλλο 
στοιχείο κρίνει σκόπιμο ή/και να καλέσει εμπειρογνώ¬ 
μονα, προκειμένου να ολοκληρώσει το έργο της. 

στ. Η ως άνω επιτροπή, προκειμένου για τον προσ¬ 
διορισμό του ισοδύναμου καυσίμου, λαμβάνει υπόψη 
της τα ακόλουθα: α) την χημική σύσταση του υπό κρίση 
προϊόντος, β) το καύσιμο που αυτό υποκαθιστά, γ) το εί- 
δοςτου κινητήρα ή της συσκευής που πρόκειται να χρη¬ 
σιμοποιηθεί, δ) την παραγωγική διαδικασία στην οποία 
πρόκειται να χρησιμοποιηθεί το υπό εξέταση προϊόν. 

ζ. Κατόπιν των ανωτέρω ενεργειών, συντάσσεται σχε¬ 
τικό πρακτικό από την επιτροπή, όπου προσδιορίζεται 
το ισοδύναμο καύσιμο για το οποίο έχει οριστεί συντελε¬ 
στής Ε.Φ.Κ. στο άρθρο 73, του ν.2960/2001, όπως ισχύει 
και υποβάλλεται στον Προϊστάμενο τηςαρμόδιαςΤελω- 
νειακής αρχής που συγκρότησε την επιτροπή. Με βάση 
το ως άνω πρακτικό εκδίδεται απόφαση προσδιορισμού 
ισοδυνάμου καυσίμου από τον Προϊστάμενο της εν λόγω 
αρχής, η οποία κοινοποιείται στον επιτηδευματίατου άρ¬ 
θρου 2. Σε περίπτωση συγκρότησης επιτροπής σύμφωνα 
με τα προβλεπόμενα στην περίπτωση δ), η ανωτέρω 
απόφαση αποστέλλεται και στην αρμόδια τελωνειακή 
αρχή του άρθρου 1, για τη βεβαίωση και είσπραξη του 
ΕΦΚ και των λοιπών επιβαρύνσεων. 

2. Σε περίπτωση που ο επιτηδευματίας του άρθρου 2, 
διαθέτει περισσότερες των μία εγκαταστάσεων, η δια¬ 
δικασία προσδιορισμού του ισοδυνάμου καυσίμου που 
προβλέπεται στην παράγραφο 1, του παρόντος άρθρου, 
ακολουθείται ξεχωριστά για κάθε μία εγκατάσταση. 

3. Σε περίπτωση που το υπό εξέταση προϊόν πρόκει¬ 
ται να διατεθεί προς πώληση σε περισσότερες από μία 
επιχειρήσεις, η διαδικασία προσδιορισμού του ισοδυ¬ 
νάμου καυσίμου που προβλέπεται στην παράγραφο 1, 
του παρόντος άρθρου, ακολουθείται ξεχωριστά για κάθε 
μία επιχείρηση. 

Άρθρο 5 
Εγγυήσεις 

1. Για τη διασφάλιση των συμφερόντων του Δημοσίου, 
κατατίθεται από τον επιτηδευματία του άρθρου 2, στην 
αρμόδια τελωνειακή αρχή του άρθρου 1 εγγύηση χρη¬ 


ματική, τραπεζική ή Ασφαλιστήριο Συμβόλαιο, το ύψος 
της οποίας ανέρχεται στο 10% του συνόλου του Ε.Φ.Κ. 
που αναλογεί στις ποσότητες των προϊόντων που χρη¬ 
σιμοποιήθηκαν ή διατέθηκαν προς πώληση ως καύσιμα 
κινητήρων ή θέρμανσης, κατά το προηγούμενο έτος και 
η οποία αναπροσαρμόζεται κάθε χρόνο, ανάλογα. 

Για το πρώτο έτος άσκησης της δραστηριότητας, κα¬ 
τατίθεται εγγύηση ίση με το 10% του Ε.Φ.Κ που αναλογεί 
στα προϊόντα που κατά τη δήλωση του ενδιαφερομένου 
πρόκειται να χρησιμοποιηθούν ή τεθούν προς πώληση 
ως καύσιμα κινητήρων ή θέρμανσης. 

2. Η υποχρέωση κατάθεσης της εγγύησης της προη¬ 
γούμενης παραγράφου, παρέλκει στην περίπτωση των 
ενεργειακών προϊόντων της περίπτωσης 1 (α), του άρ¬ 
θρου 1, της παρούσας, τα οποία περιλαμβάνονται στην 
παράγραφο 3, του άρθρου 72, του ν. 2960/2001, όπως 
ισχύει, και τα οποία υπόκεινται στις διατάξεις περί ελέγ¬ 
χου και κυκλοφορίας του τρίτου μέρους του Εθνικού 
Τελωνειακού Κώδικα. Για τα ως άνω προϊόντα εφαρμογή 
έχουν τα οριζόμενα περί εγγυήσεων, κατά περίπτωση, 
στις με αριθμό ΔΕΦΚΦ 1116601 ΕΞ2017/31-7-2017 και 
Δ.424/277/19-3-1993 Α.Υ.Ο., όπως ισχύουν, και στην με 
αριθμό ΔΕΦΚ5017374ΕΞ2010/20-4-2010 Δ.Υ.Ο. 

Άρθρο 6 

Παρακολούθηση και διακίνηση ενεργειακών 
προϊόντων της περίπτωσης 1 (α), του άρθρου 
1, της παρούσας απόφασης, που περιλαμβά¬ 
νονται στην παράγραφο 3, του άρθρου 72, του 
ν.2960/2001, όπως ισχύει, και τα οποία υπόκει- 
νται στις διατάξεις περί ελέγχου και κυκλοφορί¬ 
ας του τρίτου μέρους του Εθνικού Τελωνειακού 
Κώδικα 

1. Επιπλέον των οριζομένων στην παρούσα απόφαση, 
τα ενεργειακά προϊόντα της περίπτωσης 1 (α), του άρ¬ 
θρου 1, της παρούσας, που περιλαμβάνονται στην παρά¬ 
γραφο 3, του άρθρου 72, του ν. 2960/2001, όπως ισχύει 
και τα οποία υπόκεινται στις διατάξεις περί ελέγχου και 
κυκλοφορίας του τρίτου μέρους του Εθνικού Τελωνεια¬ 
κού Κώδικα, παράγονται, μεταποιούνται ή κατέχονται 
σε φορολογική αποθήκη και εφαρμόζονται αναλόγως 
τα οριζόμενα στην ΔΕΦΚΦ 1116601 ΕΞ2017/31-7-2017 
Α.Υ.Ο. και στην ΔΕΦΚΦ 1116596 ΕΞ2017/2-8-2017 από¬ 
φαση Διοικητή ΑΑΔΕ, όπως ισχύουν. 

2. Τα ανωτέρω προϊόντα όταν παραλαμβάνονται από 
εγγεγραμμένο παραλήπτη ή περιστασιακά εγγεγραμμέ¬ 
νο παραλήπτη εφαρμόζονται αναλόγως τα οριζόμενα 
στην Δ.424/277/19-3-1993 Α.Υ.Ο., όπως ισχύει, και στην 
ΔΕΦΚ 5017374 ΕΞ2010/20-4-2010 Δ.Υ.Ο., αντίστοιχα. 

3. Για τη διακίνηση των εν λόγω προϊόντων εφαρμογή 
έχουν τα οριζόμενα στα άρθρα 112,113,114,115,116, 
118,119,119Α, του Τμήματος Β’, του Κεφαλαίου Γ', του 
Τρίτου Μέρους, του ν. 2960/2001, όπως ισχύει. 

4. Σε περίπτωση που τα ανωτέρω προϊόντα έχουν 
ήδη τεθεί σε ανάλωση σε άλλο κράτος-μέλος και παρα- 
λαμβάνονται για εμπορικούς σκοπούς στο εσωτερικό 
της χώρας εφαρμόζονται οι διατάξειςτηςΤ.8612/2439/ 
30-12-1992 Α.Υ.Ο., όπως ισχύει. 

Άρθρο 7 
Έλεγχοι 

1. Η αρμόδια τελωνειακή αρχή ελέγχου του άρθρου 1, 
προβαίνει σε τακτικό ετήσιο έλεγχο, στους επιτηδευμα- 
τίες του άρθρου 2 και επαληθεύει τις σχετικές εγγραφές 
του τηρούμενου βιβλίου του άρθρου 3 της παρούσας, 
βάσει των αντίστοιχων εγγράφων ή παραστατικών σε 
συνδυασμό και με την κατάσταση παραληπτών της πα¬ 
ραγράφου 6, του άρθρου 3. 

2. Ανεξάρτητα από τον τακτικό έλεγχο που προβλέπε- 
ται στην προηγούμενη παράγραφο, η ως άνω αρμόδια 
Τελωνειακή Αρχή δύναται να διενεργεί έκτακτο έλεγχο 
σε κάθε περίπτωση που ήθελε κριθεί αναγκαίο. 

3. Δειγματοληπτικοί έλεγχοι δύναται να πραγματο¬ 
ποιηθούν σε παραλήπτες της κατάστασης της παρα¬ 
γράφου 6, του άρθρου 3 της παρούσας, στους οποίους 
διατέθηκαν τα προϊόντα του άρθρου 1, προκειμένου να 
διαπιστωθεί η νόμιμη χρησιμοποίηση αυτών. Σε περί¬ 
πτωση που η εγκατάσταση του παραλήπτη υπάγεται 
στη χωρική αρμοδιότητα άλλης τελωνειακής αρχής από 
αυτήν του άρθρου 1, η αρμόδια αρχή του άρθρου 1 ενη¬ 
μερώνει την τελωνειακή αρχή στη χωρική αρμοδιότητα 
της οποίας υπάγεται η επιχείρηση, προκειμένου για τον 
έλεγχο αυτής. 

4. Οι ελεγχόμενοι επιτηδευματίες του άρθρου 2 καθώς 
και οι επιχειρήσεις που περιλαμβάνονται στην κατάστα¬ 


ση παραληπτών της παραγράφου 6 του άρθρου 3 της 
παρούσας, υποχρεούνται να δέχονται και να διευκο¬ 
λύνουν τους ελέγχους των Τελωνειακών Αρχών και να 
συμμορφώνονται προς τις υποδείξεις τους. 

5. Στους προαναφερόμενους ελέγχους δύνανται να 
συνδράμουν οι αρμόδιες υπηρεσίες του Γενικού Χημείου 
του Κράτους καθώς και της οικείας Περιφέρειας, κατά 
λόγο αρμοδιότητας, εφόσον τους ζητηθεί. 

6. Σε περίπτωση που κατά τον έλεγχο διαπιστωθεί 
διαφυγή δασμοφορολογικών επιβαρύνσεων, η αρμόδια 
τελωνειακή αρχή προβαίνει άμεσα στη βεβαίωση και 
είσπραξη αυτών, επιφυλασσομένων των διατάξεων περί 
λαθρεμπορίας του ν. 2960/2001, εφόσον συντρέχει προς 
τούτο περίπτωση. 

Λοιπές διατάξεις 

1. Οι επιτηδευματίες του άρθρου 2, υποχρεούνται να 
προβούν σε απογραφή των αποθεμάτων των προϊόντων 
του άρθρου 1, που έχουν στην κατοχή τους, ανεξάρτη¬ 
τα από τα αν πρόκειται να χρησιμοποιηθούν (ιδιοκα- 
ταναλωθούν) ή να τεθούν προς πώληση ως καύσιμα 
κινητήρων ή θέρμανσης και να ενημερώσουν σχετικά 
το τηρούμενο βιβλίο αποθήκης που προβλέπεται στο 
άρθρο 3 της παρούσας. 

2. Τα προσαρτημένα στην παρούσα απόφαση παραρ¬ 
τήματα I, II, III, IV, V αποτελούν αναπόσπαστο τμήμα 
αυτής. 

ΠΑΡΑΡΤΗΜΑ I 


ΑΙΤΗΣΗ ΠΡΟΣΔΙΟΡΙΣΜΟΥ ΤΟΥ ΙΣΟΔΥΝΑΜΟΥ ΚΑΥΣΙΜΟΥ 

ΠΡΟΣ ΤΟ ΤΕΛΩΝΕΙΟ: 

ΣΤΟΙΧΕΙΑ ΝΟΜΙΜΟΥ ΕΚΠΡΟΣΩΠΟΥ ΑΙΤΟΥΣΑΣ ΕΠΙΧΕΙΡΗΣΗΣ 

1 

ΕΠΩΝΥΜΟ: 

2 

ΟΝΟΜΑ: 

3 

ΟΝΟΜΑ ΠΑΤΡΟΣ: 

4 

ΑΡ.ΤΑΥΤΟΤΗΤΑΣ: 

5 

ΕΠΩΝΥΜΙΑ ΕΠΙΧΕΙΡΗΣΗΣ: 

6 

Α.Φ.Μ. ΕΠΙΧΕΙΡΗΣΗΣ: 

7 

ΔΙΕΥΘΥΝΣΗ/ΠΟΛΗ/Τ.Κ.: 

8 

ΤΗΛΕΦΩΝΟ /ΕΑΧ: 

9 

Ε-ΜΑΙΕ: 

ΣΤΟΙΧΕΙΑ ΕΠΙΧΕΙΡΗΣΗΣ ΠΟΥ ΠΡΟΚΕΙΤΑΙ ΝΑ ΧΡΗΣΙΜΟΠΟΙΗΣΕΙ ΤΟ ΥΠΟ ΕΞΕΤΑΣΗ ΠΡΟΪΟΝ 

10 

ΕΠΩΝΥΜΙΑ ΕΠΙΧΕΙΡΗΣΗΣ: 

11 

Α.Φ.Μ. ΕΠΙΧΕΙΡΗΣΗΣ: 

12 

ΔΙΕΥΘΥΝΣΗ/ΠΟΛΗ/Τ.Κ.: 

13 

ΤΗΛΕΦΩΝΟ/ΕΑΧ:: 

14 

Ε-ΜΑΙΕ: 

Παρακαλώ γιοι τον προσδιορισμό του ισοδυνάμου καυσίμου, του υπό εξέταση προϊόντος για το οποίο 

υποβάλλονται συνημμένα τα προβλεπόμενα, στο άρθρο 4 της αριθ. ΔΕΦΚΦ Α 1026034 ΕΞ 2018/ 13.02.2018 

Απόφασης Διοικητή ΑΑΔΕ, δικαιολογητικά. 


Ημερομηνία / / 20. 

Ο/Η ΑΙΤΩΝ/ΑΙΤΟΥΣΑ 


(Υπογραφή) 

ΠΑΡΑΡΤΗΜΑ II 


Η ακρίβεια των στοιχείων π 


ΙΣΗ 

Γορεί να ελεγχθεί με βάση το αρχείο άλλων 

986) 

|·Λ 

ΥΠΕΥΘΥΝΗ ΔΗΛΓ 

(άρθρο 8 Ν.1599/1986) 

ου υποβάλλονται με αυτή τη δήλωση μτι 

υπηρεσιών 

(άρθρο 8, παρ.4, του Ν.1599/1 

ΠΡΟΣ υ ’: 

ΤΕΛΩΝΕΙΟ 

Ο - Η Όνομα: 


Επώνυμο: 


Όνομα και Επώνυμο Πατέρα: 


Όνομα και Επώνυμο Μητέρας: 


Ημερομηνία γέννησης 1 ^: 


Τόπος Γέννησης: 


Αριθμός Δελτίου Ταυτότητας: 


Τηλ: 


Τόπος Κατοικίας: Οδός: 

Αριθ: 

ΤΚ: 

Αρ. Τηλεομοιοτύπου (Ραχ): 


Δ/νση Ηλεκτρ. Ταχυδρομείου 
(ΕιποίΙ): 


Με ατομική μου ευθύνη και γνωρίζοντας τις κυρώσεις <3) , που προβλέπονται από τις διατάξεις της παρ. 6 του 
άρθρου 22 του Ν. 1599/1986, δηλώνω ότι: 

Το υπό εξέταση προϊόν, σύμφωνα με την συνημμένη Έκθεση Χημικής Ανάλυσης, για το οποίο αιτούμαι 
τον προσδιορισμό του ισοδυνάμου καυσίμου, είναι κατάλληλο για χρήση ως καύσιμο κινητήρων ή 

θέρμανσης, στο μηχανολογικό εξοπλισμό της επιχείρησης.και 

πρόκειται να χρησιμοποιηθεί σύμφωνα με την ισχύουσα νομοθεσία. 


Ημερομηνία: /./20 


Ο - Η Δηλ. 


(Υπογραφή) 

1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η 
ιίτηση. 

2) Αναγράφεται ολογράφως. 

3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη 
ίήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων 
Γκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει 
ιλλον, τιμωρείται με κάθειρξη μέχρι 10 ετών. 

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον 
δηλούντα ή την δηλούσα. 

ΕΙΔΙΚΟ ΒΙΒΛΙΟ ΑΠΟΘΗΚΗΣ 

ΚΩΔΙΚΟΣ Σ.Ο. ΠΡΟΪΟΝΤΟΣ:. 

ΕΚΡΟΕΣ 

ΑΡΙΘΜΟΣ 

ΔΗΛΩΣΗΣ ΕΦΚ 












ΧΡΗΣΗ 

ΠΡΟΪΟΝΤΟΣ 

ΩΣ ΚΑΥΣΙΜΟ 

ΚΙΝΗΤΗΡΩΝΉ 

ΘΕΡΜΑΝΣΗΣ 

Ή 

ΓΙΑ ΑΛΛΕΣ 

ΧΡΗΣΕΙΣ 












ΠΟΣΟΤΗΤΕΣ 

ΣΕ 

ΧΙΛΙΟΛΙΤΡΑ 

ΜΕ 

ΑΝΑΓΩΓΗ 
ΣΤΟΥΣ 15° 0 












ΠΟΣΟΤΗΤΕΣ 

ΣΕ ΤΟΝΟΥΣ 












ΗΜ/ΝΙΑ 

ΈΚΔΟΣΗΣ 












ΑΡΙΘΜΟΣ 

ΠΑΡΑΣΤΑΤΙΚΟΥ/ 

ΕΓΓΡΑΦΟΥ 












ΕΙΔΟΣ 

ΠΑΡΑΣΤΑΤΙΚΟΥ/ 

ΕΓΓΡΑΦΟΥ 

(Δελτίο 

χρησιμοποίησης 
Διασάφηση 
Εξαγωγής, θ-ΔΕ 
Παραστατικό 
Πώλησης) 












ΕΙΣΡΟΕΣ 

ΠΟΣΟΤΗΤΕΣ 

ΣΕ 

ΧΙΛΙΟΛΙΤΡΑ 

ΜΕ 

ΑΝΑΓΩΓΗ 
ΣΤΟΥΣ 15° 0 












ΠΟΣΟΤΗΤΕΣ 

ΣΕ ΤΟΝΟΥΣ 












ΗΜ/ΝΙΑ 

ΈΚΔΟΣΗΣ 

ΑΠΟΘΕΜΑΤΑ ΣΤΙΣ:././20. 











ΑΡΙΘΜΟΣ 

ΠΑΡΑΣΤΑΤΙΚΟΥ/ 

ΕΓΓΡΑΦΟΥ 











ΕΙΔΟΣ 

ΠΑΡΑΣΤΑΤΙΚΟΥ 
/ ΕΓΓΡΑΦΟΥ 
(Δελτίο 
Παραγωγής, 
Διασάφηση 
Εισαγωγής, 
θ-ΔΕ, 

Παραστατικό 

Πώλησης) 

ΠΑΡΑΡΤΗΜΑ IV 


ΔΕΛΤΙΟ ΧΡΗΣΙΜΟΠΟΙΗΣΗΣ 


Α/ Α ΔΕΛΤΙΟΥ: 


ΚΩΔΙΚΟΣ Σ.Ο. 
ΠΡΟΪΟΝΤΟΣ 

ΠΟΣΟΤΗΤΕΣ 

ΣΕ ΤΟΝΟΥΣ 

ΠΟΣΟΤΗΤΕΣ ΣΕ 

ΧΙΛΙΟΛΙΤΡΑ ΜΕ 

ΑΝΑΓΩΓΗ ΣΤΟΥΣ 
15° 0 

ΠΑΡΑΤΗΡΗΣΕΙΣ 


























ΗΜΕΡΟΜΗΝΙΑ././20, 


ΥΠΟΓΡΑΦΗ 

















ΚΑΤΑΣΤΑΣΗ ΠΑΡΑΛΗΠΤΩΝ 

Τεύχος Β'572/21.02.2018 


ΧΡΗΣΗ 

ΠΡΟΪΟΝΤΟΣ 

ΩΣ ΚΑΥΣΙΜΟ 

Ή 

ΓΙΑ ΑΛΛΕΣ 

ΧΡΗΣΕΙΣ 





ΠΟΣΟΤΗΤΑ 

ΣΕ 

ΧΙΛΙΟΛΙΤΡΑ 

ΜΕ ΑΝΑΓΩΓΗ 
ΣΤΟΥΣ 15° 0 





ΠΟΣΟΤΗΤΑ 

ΣΕ ΤΟΝΟΥΣ 





ΕΠΩΝΥΜΙΑ & ΔΙΕΥΘΥΝΣΗ 

ΠΑΡΑΛΗΠΤΗ 





Α.Φ.Μ. 

ΠΑΡΑΛΗΠΤΗ 





ΚΩΔ. Σ.Ο. 
ΠΡΟΪΟΝΤΟΣ 





ΑΡΙΘΜΟΣ 

ΠΑΡΑΣΤΑΤΙΚΟΥ 

ΠΩΛΗΣΗΣ/ 

ΗΜ/ΝΙΑ 

ΈΚΔΟΣΗΣ 





ΑΙΑ 

Άρθρο 9 
Έναρξη ισχύος 

Η ισχύς της παρούσας απόφασης αρχίζει από την ημερομηνία δημοσίευσής της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Φεβρουάριου 2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























